Յան Մլակար

**Յան Մլակար** (; ), սլովենացի ֆուտբոլիստ, «Պիզա» ակումբի և Սլովենիայի հավաքականի հարձակվող։

## Ակումբային կարիերա
Մլակարը «Դոմժալե» ակումբի սան է, որին միացել է 2009 թվականին։ 2012 թվականին Յանը փորձաշրջան է անցել իտալական «Ռոմայում», սակայն տեղափոխությունը չի կայացել։ «Դոմժալեի» պատանեկան թիմերում նա եղել է գլխավոր աստղը.2012/13 մրցաշրջանում Սլովենիայի մինչև 15 տարեկանների առաջնությունում դարձել է 32 գոլի հեղինակ, իսկ մեկ տարի անց արդեն թիմի կազմում մինչև 17 տարեկանների կազմում 18 խաղում դարձել է 16 գոլի հեղինակ։ Nike Premier Cup 2013 երիտասարդական մրցաշարի տարածաշրջանային փուլում Մլակարը խփել է 6 գոլ։

2014 թվականի ամռանը Մլակարը փորձաշրջան է անցել իտալական «Ֆիորենտինայի» երիտասարդական թիմում։ Ֆուտբոլիստով հետաքրքրված էին նաև Միլանի «Ինտերն» ու անգլիական «Մանչեսթեր Սիթին», սակայն 2015 թվականի հունվարին ֆլորենտական ակումբին հաջողվեց հաղթել սլովենացի հարձակվողի համար պայքարում։ Տրանսֆերի արժեքը կազմել է մոտ 1 միլիոն եվրո։ 2017 թվականի ապրիլի 30-ին «Պալերմոյի» դեմ խաղում Յանը նորամուտը նշեց իտալական A Սերիայում։ Այդ հանդիպումը նրա համար միակն էր «Ֆիորենտինայի» կազմում։ 2017 թվականի հուլիսի 7-ին խաղային պրակտիկա ստանալու համար Մլակարը վարձավճարով տեղափոխվել է Սերիա B-ի «Վենեցիա» ակումբ։ Օգոստոսի 6-ին «Պորդենոնեի» դեմ Իտալիայի գավաթի խաղում Յանը նորամուտը նշեց նոր թիմում։ Կես տարվա ընթացքում «Վենեցիայում» Մլակարը խաղադաշտում անցկացրել է ընդամենը 21 րոպե և արդեն 2018 թվականի հունվարին ժամանակից շուտ վերադարձել է «Ֆիորենտինա»։

Վարձակալությունից վերադառնալուց անմիջապես հետո Մլակարը վաճառվել է սլովենական «Մարիբորին»։ Գործարքի պայմանների համաձայն՝ «Ֆիորենտինան» ստացել է ֆուտբոլիստի հետագա վաճառքից ստացված հասույթի կեսի իրավունքը։ Փետրվարի 25-ին «Ալյումինի» դեմ խաղում նա իր նորամուտը նշեց Սլովենիայի առաջնությունում։ Ապրիլի 11-ին «Տրիգլավի» դեմ խաղում Յանն իր առաջին գոլը խփեց «Մարիբորի» կազմում։

2019 թվականի հունվարին Մլակարը տեղափոխվեց անգլիական «Բրայթոն ընդ Հոուվ Ալբիոն»՝ կնքելով 3,5 տարվա պայմանագիր։  Գործարքի համաձայն՝ 2018/19 մրցաշրջանի մնացած հատվածը նա վարձավճարով անցկացրել է «Մարիբորում»։ Մլակարը 2018/19 մրցաշրջանում օգնել է «Մարիբորին» հաղթել Սլովենիայի առաջնությունում։

2019 թվականի հուլիսի 24-ին Մլակարը մեկ տարվա վարձակալության է տրվել անգլիական Չեմպիոնշիփի «Քուինզ Պարկ Ռեյնջերս» ակումբին։ Օգոստոսի 13-ին Անգլիայի ֆուտբոլի լիգայի գավաթի խաղարկության «Բրիստոլ Սիթիի» դեմ խաղում նա իր նորամուտը նշեց նոր ակումբում։ Այս խաղի հիմնական ժամանակն ավարտվեց ոչ-ոքի՝ 3:3 հաշվով, իսկ հետխաղյա 11 մետրանոցներով Մլակարը գոլ խփեց «Ռեյնջերսի» կազմում, որոնք ի վերջո հաղթանակ տարան։

2020 թվականի հունվարի 31-ին Մլակարը հետ է կանչվել «ՔՊՌ»-ի վարձակալությունից և մինչև մրցաշրջանի ավարտը վարձակալվել «Ուիգան Ատլետիկին»։ Հուլիսի 4-ին նորամուտը նշել է ակումբում՝ փոխարինման դուրս գալով «Բրենտֆորդի» դեմ արտագնա խաղում։

2020 թվականի օգոստոսի 14-ին «Մարիբորում» հերթական վարձակալության է տրվել մինչև մրցաշրջանի ավարտը։ Ակումբի կազմում դարձել է առաջնության արծաթե մեդալակիր՝ «Մուրայի» տիտղոսը զիջելով միայն խփած գոլերի տարբերությամբ։

2021 թվականի հուլիսի 1-ին 4 տարվա պայմանագիր է կնքել Սպլիտի «Հայդուկի» հետ։ Հուլիսի 17-ին Զագրեբի «Լոկոմոտիվի» դեմ խաղում նա նորամուտը նշեց Խորվաթիայի առաջնությունում։ Նույն մրցավեճում Յանը դուբլի հեղինակ դարձավ՝ իր առաջին գոլերը խփելով «Հայդուկի» կազմում։

Օգոստոսի 27-ին Մլակարը տեղափոխվեց «Պիզա»։ Տրանսֆերի գումարը կազմել է մոտ 3 մլն եվրո։ Օգոստոսի 29-ին «Պարմայի» դեմ խաղում նա նորամուտը նշեց նոր թիմում։

## Ելույթներ ազգային հավաքականում
2015 թվականին Մլակարը Սլովենիայի պատանեկան հավաքականի կազմում մասնակցել է Բուլղարիայում կայացած Եվրոպայի պատանեկան առաջնությանը։ Մրցաշարում նա մասնակցել է Չեխիայի, Գերմանիայի և Բելգիայի թիմերի դեմ խաղերին։

2021 թվականի հունիսի 1-ին Հյուսիսային Մակեդոնիայի հավաքականի դեմ ընկերական խաղում Մլակարը նորամուտը նշեց Սլովենիայի հավաքականի կազմում։ Հունիսի 4-ին Ջիբրալթարի հավաքականի դեմ խաղում Յանն իր առաջին գոլն է խփել ազգային թիմի կազմում։

### Գոլերը Սլովենիայի հավաքականում

## Ձեռքբերումներ
; «Մարիբոր»
* Սլովենիայի չեմպիոն՝ 2018/19

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆուտբոլի պաշտպաններ